OpenLLM-France/wikimedia huggingface dataset:
# Estiriako Dukerria

Estiriako Dukerria (alemanez: Herzogtum Steiermark; eslovenieroz: Vojvodina Νtajerska) Austriako hegoaldean eta Esloveniako iparraldean kokatutako dukerria izan zen. Germaniako Erromatar Inperio Santuko parte izan zen 1806an desegin zen arte, eta Inperio austrohungariarreko parte gero, 1918an hura desagertu zen arte, non Austria eta Jugoslavia artean banatu zen.

## Historia

Frederiko I ak sortu zuen Dukerria 1180. urtean, ordura arte Estiriako Marka zeritzona mailaz igoz. Lurralde hartako buruzagi Otakar IV.a duke izendatuz egin zuen hori. Otakar hura Otakar dinastia zaharreko lehen eta azken dukea izan zen.
Dukerriaren 1918ko zatiketa eta desagerketarekin Estiria eskualdea osatu zuen Austria barnean iparraldeko zatiak, eta Estiria Beherea, hegoaldeko zatia, Esloveniako beste lurraldeetan integratua geratu zen, Jugoslaviaren estatu forma desberdinen artean, Esloveniaren independentziara arte.

## Kanpo estekak

* Datuak: Q580447
* Multimedia: Duchy of Styria / Q580447
# Estitxu Almandoz

Estitxu Almandoz Maia (Lesaka, Nafarroa, 1985 - ) harri-jasotzailea da. 2014ko Emakumezkoen Euskadiko Harrijasotze txapelketan bigarren izan zen, Idoia Etxeberria Ikutzaren atzetik.
# Estirpe Imperial

Estirpe Imperial heavy metal motako Espainiako musika talde bat izan zen. Beti erlazionatu zitzaien RAC (rock against communism («komunismoaren aurkako rocka») mugimenduarekin, baina letren gaiak espainiar abertzaletasuna eta Espainiar Inperioaren garaia ziren bereziki.
1991. urtean hasi ziren jotzen, eta handik gutxira lehen lanak argitaratu zituzten: 1992ko demoa, eta Estirpe Imperial EPa hurrengo urtean. 1995ean atera zen Herederos de Una Historia, taldearen lehen disko luzea.
2009ko urrian kontzertu gehiago eskainiko ez zutela esan zuten, ordurako hitzartua zuten azken kontzertua eman zuten Espainiako Egun Nazionalean, Huelvan, eta beren disko berria bukatzean desegin zuten taldea.

## Diskografia
### Estudioko disko luzeak

* Herederos de una Historia
* Himnos de Gloria
* Seguimos vivos
* Sin miedo

### Bildumak

* Disco de presentación/Herederos de una Historia
* Una-Grande-Fuerte

#### Disko bakoitzeko abestiak

* Demo (maketa, 1992)
* A beber
* Piara Indecente
* Madrid
* Avanzando formación
* Estirpe Imperial (EP, 1993)
* Rebelión
* Iremos a un bar
* Esto es Madrid
* Estirpe Imperial
* Herederos de una Historia (CD, 1995)
* Creando problemas
* Herederos de una historia
* La vuelta del Cruzado
* Guerrero de la noche
* Santa Inquisición
* Guerra al invasor
* Un año mas...
* Sangre Española
* Himnos de Gloria (CD, 1997)
* Himnos de gloria
* Recuerdos
* Vieja Europa
* Mentiras
* Fuera de la ley
* Spanish bull bollocks
* Hijo del trueno
* Estáis ahí
* Salutación a la bandera
* Nuevos soldados
* Seguimos Vivos (CD, 2000)
* Hacia la revolución
* Esta es mi Patria
* Seguimos vivos
* Tú serás
* Rojo y oro
* Patria
* Levantarse
* Homenaje a mi bandera
* Sin Miedo (CD, 2007)
* Marchando
* La calle es nuestra
* Conquistar
* Libertad
* Revolución
* Wolfgang's War
* Sin miedo
* Miré los muros
* Heil Dier

## Erreferentziak

* ↑ (Gaztelaniaz) Comunicado

## Kanpo estekak

* https://www.metal-archives.com/bands/Estirpe_Imperial/3540362213
* Datuak: Q932265
# Estiria

Estiria (alemanez: Steiermark; eslovenieraz: Štajerska), Austriako hego-ekialdeko estatua da. 16.391,93 km$^2$ ditu, eta 1.210.971 biztanle zituen 2013ko urtarrilaren 1ean. Estiriako hiriburua Graz da.
Lurpeko aberastasunak handiak dira (lignitoa, grafitoa, magnesita eta burdina). Horri esker altzairugintza eta burdingintza garatu dira lurralde horretan (Donawitz, Judenburg). Nekazaritza garrantzitsua da (langileriaren % 40 ari da jarduera horretan).

## Historia

Erromatar Inperioaren barruan, Norika eta Panonia probintzien barnean egon zen Estiria, eta eslaviarrek (esloveniarrek) hartu zuten VI. mendean. Bavariari lotu zitzaion bi mende geroago.
XI-XII. mendeetan, hainbat jaurerritan zatitu zen, baina Steyrko jaunek (hortik lurraldearen izena) jaurerriak bateratzea lortu zuten, eta 1180. urtean sortu zen Estiriako dukerria. Bohemiako erregearen (1278) eta habsburgotarren (1282) mende egon zen, eta emeki-emeki germaniartu zen dukerria.
1619. urteaz geroztik Austriako Inperioaren barnean geratu zen Estiria. Hala eta guztiz ere, Saint-Germaingo Itunaren ondorioz (1919), Estiriako barruti esloveniarrak (Estiria Beherea) Jugoslaviaren esku geratu ziren, eta egun Esloveniako lurrak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Datuak: Q41358
* Multimedia: Styria / Q41358
# Estistaita

Estistaita sulfuro motako minerala da.

## Ezaugarriak

Estistaita sulfuro mineralaren formula kimikoa hau da: ${\ce {SnSb}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Stistaite: Mineral information, data and localities.» www.mindat.org (Noiz kontsultatua: 12-05-2019).
# Estanislao Labairu

Estanislao Jaime Labairu Goikoetxea (Batangas, Filipinak, 1845eko maiatzaren 7a - Bilbo, 1904ko urtarrilaren 22a) bizkaitar apaiza eta historialaria izan zen. Txikitatik Bilbon bizi izan zen. Gasteizen, Burgosen, Bartzelonan eta Toledoko eliz-unibertsitateetan egin zituen ikasketak. 1871. urtean diakono-orde izendatu zuten Gasteizen eta hurrengo urtean diakono eta apaiz. Ondoko urteak Bizkaian eman zituen. 1880. urtean La Voz de Vizcaya egunkaria sortu zuen Bilbon eta urtebete geroago Real Academia de Historiako urgazle izendatu zuten. 1895. urtean Historia General del Señorio de Bizcaya obra erraldoiaren lehen liburukia argitaratu zuen. Bilboko Udalak Bizkaiko Jaurerriko ohorezko kronikari izendatu zuen (1899). Bere Historia General del Señorio de Bizcaya bildumako zazpigarren liburukia prestatzen ari zela hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Labayru Fundazioa
* Datuak: Q12257275
* Multimedia: Estanislao de Labayru / Q12257275
# Estanislao Urkixo

Estanislao Urkixo bi pertsonaren izen-deiturak dira, biak Urkixoko markeserriarekin lotuak:
* Estanislao Urkixo Landaluze (1816-1889): lehen markesa.
* Estanislao Urkixo Ussia (1872-1948): hirugarren markesa.

## Ikus, gainera

* Urkixo
# Estanislao Urkixo Landaluze

    Artikulu hau Urkixoko lehen markesari buruzkoa da; hirugarrena gaitzat duena beste hau da: «Estanislao Urkixo Ussia»
Estanislao Urkixo Landaluze (Murga, Araba, 1816ko maiatzaren 7a - Madril, Espainia, 1889ko apirilaren 30a) enpresaburua izan zen.

## Bizitza

12 urte zituenean Madrila joan zen, eta osaba baten etxean hartu zuen bizilekua. 1834. urtean eta hurrengo urteetan, Madrilgo Rothschild familiaren agentzian aritu zen Daniel Weisweillerrekin batera. 1841-1849 urteetan, Truke eta Burtsako agente izan zen eta 16 urtez Espainiako Bankuko kontseilari. Rothschilden Madrilgo agentziako konfiantzazko kide izateari utzi zion 1848 aldera, baina SEMIko batzordekide izan zen. Ferrocarril de Mediodía konpainiaren sortzaileetariko bat izan zen.
1871. urtean Urkixoko Markes egin zuten Arabako Ahaldun Nagusi hautatu zuteneko urte berean, eta euskal lurraldeko kargu politiko horretan aritu zen Bigarren Karlistaldiak iraun bitartean (1870tik 1876ra). Politikari eta agintari gisa, foruzale liberal posizioa izan zuen. Horregatik eta Arabaren aldeko beste ekimen batzuengatik, "Probintziaren Aita" izendatu zuten.
Aholkulari eta finantza-gizona izaki, José Salamancak behea jo zuenean, haren higiezinekin geratu zen. Madrilgo alkate izan zen lau hilabetez 1883an. Haren diru laguntzaz 1870ean zabalduriko Laudio ibarreko Herri Eskolen eraikina egin zen (gaur egun Laudioalde Lanbide Heziketa eskola BHI), Arabako eliza ugari berriztatu ziren, ura eraman zen hainbat herrigunetara, eta lanpostu ugari sortu ziren.

## Erreferentziak

* ↑ Arozamena Ayala, Ainhoa. Urquijo Landaluze, Estanislao. Auñamendi Eusko Entziklopedia.
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Madriletik Zaragoza eta Alacanterako Burdinbide Konpainia
* Foruen amaiera Hego Euskal Herrian
* Ignacio Bauer
* Fermin Lasala Collado
* Datuak: Q8843105
* Multimedia: Estanislao Urquijo y Landaluce / Q8843105
# Estanislao Urruzola

Estanislao Urruzola Vitoria (Tolosa, Gipuzkoa, 1909ko abenduaren 13a - ib., 1986ko martxoaren 17a), «Uxola» goitizenez ezaguna, euskal idazlea zen.
Tolosan egin zituen merkataritza ikasketak, eta 15 urte zituela inprimeria batean lanean hasi zen. 1929an, EAJn sartu zen. Gerra garaian gudari ibili zen eta Laredon atxilo hartu zuten 1937an. Hamar bat urte espetxean egin ondoren Bruselara joan zen. Argia, El Día, Eguna, Euzko Gogoa, Egan, Zeruko Argia, Goiz Argi eta Arantzazu agerkarietan eman zituen argitara lan aipagarrienak. Antzerki lan ugari idatzi zituen eta idazle klasiko askoren euskaratzailea. Nobela baten egilea izan zen ere bai. Euskerazaintzako kidea izan zen.

## Lanak
### Narrazioa

* Ezpalak (1973, Kardaberaz)

### Antzerkia

* Askatasun garratza (1983, E.J. Argitalpen Zerbitzu Nagusia)
* Eskalearen egarria
* Lengusu amerikanoa
* Euskal mendien eskontza
* Ezkontzeko deia
* Neronek nere alaba galdu nuen
* Indarraren legea, Pernando Amezketarra
* Iñakitxoren altxorra (1970eko Toribio Altzaga Saria)
* Odol urdiñekoak
* Larreborda emen izan zan
* Buzokiko bost ziran
* Biotz zekenak
* Sor Gurutze
* Azkatasun garratza
* Gurutz ori nere bizkarrean artuko det

### Itzulpenak

* Lieja´ko urkatua (Georges Simenon)
* Andre txintxarria (Alvarez Quintero Anaiak)
* Erregearen karteroa (Rabindranath Tagore)
* Burni atzapar (Edgar Wallace)
* Zaldiko maldiko biurria (Mauricio Rosencof)
* Sugegorri korapiloa (François Mauriac)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Estanislao Urruzola literaturaren zubitegian
* "Bidegileak" bilduman argitaratutako biografia.
* Datuak: Q12257277
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Estanislao Segurola

Estanislao Segurola Solazabal (Areeta, 1891ko otsailaren 10a – Bilbo, 1954ko otsailaren 7a) bizkaitar arkitektoa izan zen. 1929an Bilboko Barne eta Kanpo Zabalguneko Zuzendaritzako arkitekto buru izendatu zuten eta 1933an Hiri Ikasketen Ataleko buru eta Arkitekturako zuzendariorde. Gerra ondoren, kargu bera izan zuen. Basurtuko ospitalearen zabalkundean parte hartu zuen.

## Erreferentziak

* ↑ bilbaopedia.info
* Datuak: Q63861777
# Estankero etxeko garaia

Estankero etxeko garaia edo Primorena etxeko garaia Nafarroa Garaiko Orbaizetan garai bat da, izen berdineko etxearen alboan kokatua, San Pedro kalean. Nafarroako kultura ondasun izendaturik dago. Atzealdean, Etxegarai etxeko garaia du, eta Larraineta etxeko garaia ere hurbil.
Oinplano laukizuzena eta harginlanezko hormak ditu. Primorena etxeak hauxe du idatzia aurrealdean: “Esta casa reedifico Miguel Eguinoa y Petra Elizondo año de 1869”. Kokapen berezia du: bi kale estuen artean eta etxetik bereizirik. Pasabidea zabaltzearren, garaiaren alde bati puska ederra kendu behar izan diote.

## Ikus gainera

* Euskal Herriko garaiak
* Nafarroako kultura ondasunak

## Kanpo estekak

* Datuak: Q20492416
* Multimedia: Hórreo Casa Estanquero / Q20492416
# Estanpa

    Artikulu hau paperean inprimaturiko irudiari buruzkoa da; popak korastan duen armazoia gaitzat duena beste hau da: «Estanpa (nautika)»
Estanpa paperean inprimaturiko irudia da, bereziki irudi erlijiosoa.
Estanpazioa diseinu bat lortzeko inprimatze-prozesu bat da, laua edo erliebeduna izan daitekeena. Normalean, paper heze baten gainean grabatutako eta tintaztatutako xafla bat erabiltzen da, torkulu edo prentsa baten bidez. Hainbat materialetan ere egiten da: oihalak, larrua, zeramika, metalak, etab. Arte genero gisa teknika grafikoak edo digitalak hartzen ditu, eta horien berezitasuna anizkoitza eta ugalgarria izatea da.

## Erreferentziak

* ↑ Euskalterm: [Katalogatzeko oinarrizko terminologia (Joana Albret Bibliotekonomia Mintegia)] [2022]
* ↑ Euskaltzaindia. Estanpa. in: Euskaltzaindiaren Hiztegia..
# Estanpa (nautika)

    Artikulu hau popak korastan duen armazoiari buruzkoa da; paperean inprimaturiko irudia gaitzat duena beste hau da: «Estanpa»
Estanpa edo popapea altzairuzko ontzietan, popak korastan duen armazoia da. Popatik gertuen dagoen atala osatzen duten barengari, zuakerrari eta habeari estanparen baranga, estanparen zuakerra eta estanparen habea esaten zaie, hurrenez hurren; elementu horiek indartuak egoten dira, gangaren hegalari eutsi behar izaten baitiote. Estanpa bertikala edo inklinatua izan daiteke.

## Erreferentziak

* ↑ Euskalterm: [Nautika Hiztegia ] [2021]

## Kanpo estekak

* Datuak: Q1593084
* Multimedia: Sterns / Q1593084
# Endika Mogrobejo Ladrero

Endika Mogrobejo Ladrero (Bilbo, 1942ko martxoaren 2a) bizkaitar marrazkilaria eta argitaratzailea da. Bizkaiko genealogia eta armarriak aztertzeari ekin zion 1971. urtetik aurrera. Txistulari, Zeruko Argia, Dantzari, Anaitasuna, Kili-Kili, Agur, Deia eta La Gaceta del Norte aldizkarietan plazaratu ditu lan aipagarrienak. Bizkaiko herri askotako historia ere aztertu du (Getxo, Lemoa, Zeberio, Gatika, Igorre, Sopela, Gernika, Garai, Karrantza, Muskiz, Berriz, Mendexa, Amoroto, Jatabe...). Mogrobejorenak dira, halaber, Euskal Abizenen Itzerrozko Hiztegia (1982), Cuadernos de Genealogía y Heráldica (1986-1988), Euskadiko Armarriak eta Los Zuloaga, una dinastía de artistas obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz): Elkarrizketa Bilbao aldizkarian, 2023ko otsailan, 37.or.
* Datuak: Q12256828
# Endimion

Greziar mitologian, Endimion (antzinako grezieraz Ἐνδυμίων Endymíôn), Asia Txikiko artzain eder bat zen -edo, ez hain ohi, errege edo ehiztari bat-. Hain ederra zen, Selenek, Ilargiaren jainkosak, Zeusi (edo Hipnosi), betiereko bizitza ematea eskatu ziola, Endimionek Selene sekula utzi ez zezan. Alternatiboki, Selenek hainbeste maite izan zuen Endimion, eta hainbeste fidatu zen honetaz, honek, betirako, lo eginez bizitzea erabaki zuela. Edonola ere, Zeusek, betiereko loaldi bat emanez bedeinkatu zuen. Gauero, Selenek, Endimion, berau lurperatuta zegoen tokian bisitatzen zuen, Latmus mendian, Miletetik gertu, Asia Txikian. Selenek eta Endimionek, berrogeitamar alaba izan zituzten, Naxos horien artean.
Endimionek, Aetolus izeneko seme bat ere izan zuen, Elis edo Eleako erregea zena. Aurrerago, Etolia gobernatu zuen, beragatik hala deitua izan zena. Endimionek beste seme bat ere izan zuen, Epeo, bere aitaren erresuma, bere anaiak lasterketa batean garaituz lortu zuena.
Plinio Zaharrak, Endimion aipatzen du Ilargiaren mugimenduak ikusi zituen lehen gizaki bezala, (Plinio beraren arabera) Ilargiak Endimionen maitasuna kontutan hartu zuelarik.

## Kanpo estekak

* Datuak: Q272047
* Multimedia: Endymion / Q272047
# Endicott (New York)

Endicott New York estatuko herri bat da. Broome konderrian kokatua dago. 2010ean 13.392 biztanle zituen, 8,27 kilometro koadrotan banatuta.

## Ikus, gainera

* Broome konderria

## Kanpo estekak

* Datuak: Q3459600
* Multimedia: Endicott, New York / Q3459600
# Endicott (Washington)

Endicott Ameriketako Estatu Batuetako inkorporatutako herri bat da. Whitman konderrian kokatuta dago, Washington estatuan. 312 biztanle ditu, 0,768052 kilometro koadroko azaleran banatuta.

## Ikus, gainera

* Whitman konderrian

## Kanpo estekak

* Datuak: Q1505871
* Multimedia: Endicott, Washington / Q1505871
# Fox Television Stations

Fox Television Stations, LLC (FTS) Estatu Batuetan kokatutako telebista talde bat da, Fox Broadcasting Company-ren jabea eta kudeatzen duena, Fox Corporation-en filiala.
FTS-k COPS polizia-saioaren lehen 25 denboraldiak ekoitzi zituen (Fox Television Stations Productions-en bidez), 2013-14 denboraldian Spike-ra (gaur egun Paramount Network) joan zen arte. MyNetwork TV ere gainbegiratu zuen. FTS eta Weigel Broadcasting Movies!-en jabe dira estatu osoan zabaldutako seinaledun telebista-katea.

## Kanpo estekak

* Datuak: Q5476982
# Fox udalerria, Carroll konderria (Ohio)

Fox udalerria Ameriketako Estatu Batuetako Ohio estatuko udalerri bat da, Carroll konderrian. Azken zentsuaren arabera 977 biztanle zituen, 93.65 milia karratu (242.6 km$^2$) eremuan.

## Ekonomia

2020ko zentsuaren arabera, Fox udalerriak 332 etxebizitza zeuden. Per capita diru-sarrerak 22.363 estatubatuar dolar ziren.

## Kanpo estekak

* Datuak: Q925261
* Multimedia: Fox Township, Carroll County, Ohio / Q925261
# Fox udalerria, Jasper konderria (Illinois)

Fox udalerria Ameriketako Estatu Batuetako Illinois estatuko udalerri bat da, Jasper konderrian. Azken zentsuaren arabera 442 biztanle zituen, 40.88 milia karratu (105.9 km$^2$) eremuan.

## Ekonomia

2020ko zentsuaren arabera, Fox udalerrian 238 etxebizitza zeuden. Per capita diru-sarrerak 24.384 estatubatuar dolar ziren.

## Kanpo estekak

* Datuak: Q5398145
# Fox udalerria, Kendall konderria (Illinois)

Fox udalerria Ameriketako Estatu Batuetako Illinois estatuko udalerri bat da, Kendall konderrian. Azken zentsuaren arabera 1.681 biztanle zituen, 36.64 milia karratu (94.9 km$^2$) eremuan.

## Ekonomia

2020ko zentsuaren arabera, Fox udalerrian 586 etxebizitza zeuden. Per capita diru-sarrerak 38.506 estatubatuar dolar ziren.

## Kanpo estekak

* Datuak: Q5477025
# Fox Soccer

Fox Soccer (lehen Fox Soccer Channel) AEBetako harpidetza bidezko telebista kanala izan zen, kirol programazioan zentratzen zena, News Corporation eta Fox Entertainment Group enpresen jabetzakoa, futbolean espezializatzen zena. Australiako errugbia eta futbola ere erakusten zituen. Kanalak 2005eko otsailaren 7an hartu zuen izena; egun hori baino lehen, sareak FOX Sports World izena zuen, 1997ko azaroaren 1ean kaleratua.
FOX Soccer Plus-ek 2010eko urtarrilaren 11n, Fox Soccer-ek aurretik Setanta Sports Estatu Batuek betetzen zituzten eskubideak berrerosi ondoren, prémium zerbitzu berri bat eskainiko zuela iragarri zuen, Fox Soccer Plus izenekoa, Europako ligetako jokoen profil altuena transmititzeko diseinatua. Kanala 2010eko martxoaren 1ean jarri zen martxan. Denborarekin, 2011ko abuztuaren 1ean egongo litzateke eskuragarri, bereizmen handian.
Foxek AEBetako telebista-eskubideak galdu zituenez NBCrentzako futboleko Premier League ekitaldiak transmititzeko, Fox Soccer ordeztu zuen 2013ko irailaren 2an FXXk, FXren entretenimenduko sare arreba batek. Fox Soccer-en gainerako kirol-programazio guztia Fox Sports 1 programara aldatu zen, eta 2013ko abuztuaren 17an hasi zen.

## Kanpo estekak

* Webgune ofiziala
* Datuak: Q3792002
# Fox Run (Pennsylvania)

Fox Run Ameriketako Estatu Batuetako erroldak esleitutako leku bat da. Cranberry Townshipn kokatuta dago, Pennsylvania estatuan. 3.044 biztanle ditu, 2,4 kilometro koadroko azaleran banatuta.

## Ikus, gainera

* Cranberry Township

## Kanpo estekak

* Datuak: Q1131531
# Foxborough (Massachusetts)

Foxborough Ameriketako Estatu Batuetako inkorporatutako herri bat da. Norfolk konderrian kokatuta dago, Massachusetts estatuan. 18.618 biztanle ditu, 54,130751 kilometro koadroko azaleran banatuta.

## Ikus, gainera

* Norfolk konderrian

## Kanpo estekak

* Datuak: Q830669
* Multimedia: Foxborough, Massachusetts / Q830669
# Fox River udalerria, Davis konderria (Iowa)

Fox River udalerria Ameriketako Estatu Batuetako Iowa estatuko udalerri bat da, Davis konderrian. Azken zentsuaren arabera 408 biztanle zituen, 28.07 milia karratu (72.7 km$^2$) eremuan.

## Ekonomia

2020ko zentsuaren arabera, Fox River udalerriak 218 etxebizitza zeuden. Per capita diru-sarrerak 19.194 estatubatuar dolar ziren.

## Kanpo estekak

* Datuak: Q1893137
# Fox udalerria, Black Hawk konderria (Iowa)

Fox udalerria Ameriketako Estatu Batuetako Iowa estatuko udalerri bat da, Black Hawk konderrian. Azken zentsuaren arabera 695 biztanle zituen, 34.46 milia karratu (89.3 km$^2$) eremuan.

## Ekonomia

2020ko zentsuaren arabera, Fox udalerriak 233 etxebizitza zeuden. Per capita diru-sarrerak 34.210 estatubatuar dolar ziren.

## Kanpo estekak

* Datuak: Q2220108
# Fox River Grove (Illinois)

Fox River Grove Illinoiseko herri bat da. Lake konderrian kokatua dago. 2010ean 4.854 biztanle zituen, 4,61 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2672194
* Multimedia: Fox River Grove, Illinois / Q2672194
# Euskadi Sioux

Euskadi Sioux 1979an sortu zen euskal aldizkari satirikoa izan zen. Elebiduna zen gaztelerak pisu handiagoa izan arren. Bertan Juan Carlos Egillor, Bernardo Atxaga, Ivan Zulueta, Rafael Castellano, Josu Bilbao, Antton Olariaga, Jon Zulueta, Jon-Gurutze Unzurrunzaga eta Vicente Ameztoik parte hartu zuten. 7 ale bakarrik kaleratu ziren, lehenengoa 1979ko otsailean eta azkena urte bereko maiatzean.

## Kanpo estekak

* (Gaztelaniaz) Aldizkariaren historia eta ale guztiak eskaintzen dituen gunea
* (Gaztelaniaz) Aldizkariaren jaiotzaren berri ematen duen El Pais egunkariko albistea
* Datuak: Q16517172
# Euskadi Roja

Euskadi Roja Espainiako Alderdi Komunistak argitaratutako aldizkaria izan zen. Gehienez gaztelaniaz idatzi bazuten ere, euskarazko artikulu batzuk ere bazituen.

## Historia

Astekaria aurrean argitaratzen zuten Bandera Roja ordezkatu zuen eta lehendabizikoz erabili zuen jeltzaleena zen "Euskadi" hitza. 1935ean egoitza Donostiara eraman zuten. Ramón Ormazabal eta Ricardo Urondo izan zituen zuzendariak eta 45.000-48.000 ale saldu zituen. Bilbo erori zenean, Bartzelonan argitaratu zuten eta gero Parisen. Frantziako Gobernuak 1950eko urriaren 27an galarazi zuen.

## Erreferentziak

* ↑ Vaca de Osma, José Antonio.. (1996). Los vascos en la historia de España. Madril: Rialp, 222 or..
* ↑ Ibarruri, Dolores, María Carmen García-Nieto París & Mª José Capellín Corrada. (1992). El único camino. Madril: Editorial Castalia, 149 or..
* ↑ Seoane, María Cruz; Saíz, María Dolores. (2007). Cuatro siglos de periodismo en España: de los avisos a los periódicos digitales. Madril: Alianza, 221 or..
* ↑ Journal officiel de la République française. , 4145 or..

## Kanpo estekak

* "Euskadi Roja" aldizkariaren ale guztiak Atzoko Prentsa Digitalean irakurgai
* Datuak: Q15089275
# Euskadi Saria (argipena)

Euskadi Saria Eusko Jaurlaritzak ematen dituen hainbat sariren izena da:
* Euskadi Gastronomia Saria
* Euskadi Ikerkuntza Saria
* Euskadi Literatura Saria
# Euskadi Información

Euskadi Información Euskal Herriko egunkari bat zen, gaztelania eta euskara erabiltzen zituena. Lehen alea 1998ko uztailaren 16ean argitaratu zen. Egun bat lehenago Baltasar Garzon epaileak Egin eta Egin Irratia itxiak zituen ETArekin zerikusia zutelakoan.
Guztira Euskadi Informacion egunkariaren 198 ale kaleratu ziren, eta Egin egunkaria itxi eta sei hilabetera proiektu berri bat gauzatu zen Gara izenekoa. Behin-behineko egunkari bat izan zen, urte batzuk beranduago Euskaldunon Egunkariaren itxieran sorturiko Egunero egunkaria bezala.
2009an itxiera bidegabekotzat jo zuen Espainiako Auzitegi Gorenak, baina hamaika arduradun hainbat urtez izan ziren espetxean. Gainera, Eginen 4,7 milioi euroko zorra Gara egunkariari zamatu zioten gero.

## Erreferentziak

* ↑ https://www.argia.eus/efemerideen-kanala/euskadi-informacion-egunkaria-argitaratu-zuten-egin-eko-langileek

## Kanpo estekak

* Datuak: Q12257442